cyanic-selkie/wikianc huggingface dataset:
ประเทศลีชเทินชไตน์ในโอลิมปิกฤดูร้อน 2012
ประเทศลีชเทินชไตน์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
วัดสามง่าม (จังหวัดนนทบุรี)
ประวัติ
เมื่อประมาณ พ.ศ. 2450 มีราษฎรเข้ามาจับจองบุกเบิกที่ดินเพื่อทำนาบริเวณคลองลำโพและคลองลากค้อน และได้ช่วยกันสร้างวัดขึ้น แต่เนื่องจากในขณะนั้นยังเป็นชุมชนเล็ก ประกอบกับบริเวณคลองลำโพมีวัดอยู่ไม่ไกลจากวัดที่สร้างขึ้นใหม่นี้ คือ วัดหนองกล่ำ (วัดศรีเขตนันทาราม) และวัดลำโพ วัดที่สร้างขึ้นใหม่จึงมีผู้คนในชุมชนใกล้วัดไม่มาก ต่อมาไม่มีพระภิกษุมาประจำอยู่ที่วัดจึงกลายเป็นวัดร้างไป
อาคารเสนาสนะ
อุโบสถสร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์สร้างเมื่อ พ.ศ. 2549 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางมารวิชัย สร้างเมื่อ พ.ศ. 2539 พระประธานประจำศาลาการเปรียญปางมารวิชัย สร้างเมื่อ พ.ศ. 2540 ด้านทิศเหนือของวัดซึ่งติดกับคลองลากค้อนและสะพานข้ามคลองลากค้อนเป็นที่ประดิษฐานพระพุทธรูปปางลีลาอยู่บนฐานประทักษิณ
หอระฆังเป็นอาคาร 2 ชั้น หลังคามียอดทรงมณฑปจัตุรมุข หน้าบันมุขเป็นรูปเทพนมและเทวดากำลังร่ายรำ ด้านทิศตะวันตกของวัดเป็นที่ตั้งของศาลาปฏิบัติวิปัสสนากรรมฐาน
เพลี้ยอ่อนถั่ว
เพลี้ยอ่อนถั่ว ( Koch.) เป็นแมลงประเภทปากดูด (sucking pest) ดูดกินน้ำเลี้ยงจากทุก ๆ ส่วนของพืช เช่น ลำต้น ใบ ยอด กิ่ง และดอก ตลอดจนฝัก โดยใช้ปากแบบเจาะดูดแทงเข้าไปในเนื้อเยื่อพืช แล้วดูดกินน้ำเลี้ยง ทำให้ยอด และใบอ่อน มีอาการหงิกงอ และเหี่ยวแห้ง ทำให้ใบเหลือง และร่วงหล่นไป เมื่อพืชถูกทำลายมาก ๆ จะหยุดเจริญเติบโตและตายได้ เป็นพาหะนำไวรัสมาสู่พืชตระกูลถั่ว ทำให้เกิดโรคใบด่าง (Mosaic) ซึ่งเป็นโรคของใบที่สำคัญมากของถั่วฝักยาวที่ปลูกในภาคตะวันออกเฉียงเหนือ เพลี้ยชนิดนี้ทำลายพืชได้หลายชนิดเช่น ถั่วพุ่ม ถั่วปากอ้า ถั่วดำ ผักกาดเขียวปลี ผักกวางตุ้งและผักกาดหัว
เฉิน เฉิง
เฉิน เฉิง (4 มกราคม ค.ศ. 1897 – 5 มีนาคม ค.ศ. 1965) เป็นนักการเมืองและการทหารของสาธารณรัฐจีน และเป็นหนึ่งในผู้บัญชาการกองทัพปฏิวัติแห่งชาติจีนโดยเป็นผู้บัญชาการในระหว่างสงครามจีน-ญี่ปุ่นครั้งที่สอง และ สงครามกลางเมืองจีน หลังจากที่ย้ายไปไต้หวันที่ส่วนท้ายของสงครามกลางเมืองที่เขาทำหน้าที่เป็น ผู้ว่าราชการจังหวัดไต้หวัน, รองประธานาธิบดีสาธารณรัฐจีน และ นายกรัฐมนตรีสาธารณรัฐจีน เขายังเป็นตัวแทนของสาธารณรัฐจีน ในการเยี่ยมเยือนสหรัฐอเมริกา นอกจากนี้เขายังช่วยในการริเริ่มการปฏิรูปที่ดินและโครงการลดภาษีที่ทำให้ลัทธิคอมมิวนิสต์กลายเป็นสิ่งที่ไม่น่าสนใจในไต้หวันซึ่งชาวนาสามารถครอบครองที่ดินได้ นามแฝงของเขาคือ เฉิน ฉือซิว.
ชีวิตในช่วงแรก
เฉิน เฉิง เกิดในเมืองชิงเทียน, มณฑลเจ้อเจียง เขาสำเร็จการศึกษาจาก โรงเรียนทหารเป่าติ้ง ในปี 1922 และเข้ามาศึกษาที่โรงเรียนการทหารหวงผู่ สองปีต่อมา ที่นี่เป็นที่ซึ่งเขาพบ เจียง ไคเชก เป็นครั้งแรกซึ่งในขณะนั้นเจียงก็ได้เป็นผู้อำนวยการของสถาบัน ต่อมาเฉินได้เข้าร่วมเป็นทหารของกองทัพปฏิวัติแห่งชาติจีน และมีส่วนเข้าร่วมรบในการกรีฑาทัพขึ้นเหนือ
บทบาทในกองทัพ
ในระหว่างการกรีฑาทัพขึ้นภาคเหนือ เฉินแสดงความสามารถในการเป็นผู้นำที่ยอดเยี่ยมของเขา ภายในหนึ่งปีแห่งการพิชิตเขาได้รับการเลื่อนตำแหน่งจากผู้บังคับบัญชาไปยังหน่วยงานต่างๆ
เฉิน เฉิงได้ร่วมรบกับเจียง ไคเชกกรีฑาทัพขึ้นเหนือสำเร็จ โค่นล้มรัฐบาลเป่ยหยาง เป็นผลให้เหล่าขุนศึกถูกปราบ แผ่นดินรวมเป็นหนึ่ง มีการจัดตั้งรัฐบาลใหม่ภายใต้รัฐบาลชาตินิยม หรือ "รัฐบาลจีนคณะชาติ" ของพรรคก๊กมินตั๋งที่กรุงหนานจิง ในระหว่างที่ทำพิธีจัดตั้งรัฐบาลเฉิน เฉิงได้ร่วมเป็นหนึ่งในพิธีที่กรุงหนานจิงด้วย
การงานที่รัฐบาลคณะชาติหนานจิง
เมื่อได้มีการตั้งรัฐบาลจีนคณะชาติที่กรุงหนานจิงแล้ว รัฐบาลจีนขณะนั้นได้รับความช่วยเหลือทางทหารจากรัฐบาลนาซีเยอรมัน เฉิน เฉิงได้รับมอบหมายให้เป็นผู้คุมและผู้ติดต่อกับเจ้าหน้าที่เยอรมัน ในการฝึกกองทัพที่เขาบัญชาการอยู่ นอกจากนี้เฉิน เฉิงยังได้เดินทางบินไปศึกษาดูงานที่เยอรมนีหลายครั้ง จนได้รับแต่งตั้งเป็นหนึ่งในคณะทูตทหารจีนประจำเยอรมันและได้รับมอบเครื่องอิสริยาภรณ์อินทรีเยอรมัน
สงครามกลางเมืองจีนครั้งแรก
เริ่มขึ้นในปี ค.ศ. 1931 เฉินได้รับมอบหมายให้ปราบปรามพรรคคอมมิวนิสต์จีน ซึ่งมีกองทัพเป็นของตนเองคือกองทัพปลดปล่อยประชาชนจีนหรือ "กองทัพแดง" ภารกิจของเฉินในการรบต่าง ๆ เพื่อค้นหากำลังหลักของกองทัพแดง หน่วยของเฉินประสบกับการบาดเจ็บล้มตายจำนวนมาก ในการรณรงค์ต่อต้านคอมมิวนิสต์ครั้งที่ห้าในที่สุดเขาก็สามารถเอาชนะพวกคอมมิวนิสต์ได้และบีบให้กองทัพแดงเปิดฉากการเดินทัพทางไกล
การรณรงค์ต่อต้านกองทัพแดงสิ้นสุดลงหลังจาก อุบัติการณ์ซีอาน ซึ่งเจียงไคเชกและเจ้าหน้าที่ของเขาถูกบังคับให้ตกลงร่วมกับพรรคคอมมิวนิสต์ เป็นการสิ้นสุดสงครามกลางเมืองจีนชั่วคราว พรรคก๊กมินตั๋งและพรรคคอมมิวนิสต์จีนร่วมมือกันเพื่อต่อต้านการรุกรานประเทศจีนของกองทัพจักรวรรดิญี่ปุ่น
สงครามจีน-ญี่ปุ่นครั้งที่สอง
ในระหว่างยุทธการเซี่ยงไฮ้ เขาเป็นหนึ่งในผู้ช่วยทหารชั้นนำของเจียงไคเชก เฉินมีแนวความคิดที่จะแสวงหาการกระทำที่เด็ดขาดในภาคใต้แทนที่จะเผชิญหน้ากับญี่ปุ่นในภาคเหนือของจีน ซึ่งกองกำลังชาตินิยมอยู่ในสภาพที่ไม่ดีและขาดพาหนะขนส่ง หลังจากการล่มสลายของเมืองเซี่ยงไฮ้และเมืองหลวงหนานจิง ทำให้รัฐบาลจีนคณะชาติย้ายเมืองหลวงหนีไปเมืองอู่ฮั่น เฉินได้ย้ายไปตั้งหลักที่เมืองหูเป่ย เพื่อวางแผนบัญชาการรบป้องกันเมืองอู่ฮั่นในยุทธการอู่ฮั่น ในช่วงปี ค.ศ. 1938 อู่ฮั่นเป็นฐานทัพบัญชาการใหญ่ชั่วคราวของกองทัพจีน อย่างไรก็ตามกองทัพญี่ปุ่นสามารถเอาชนะกองทัพจีนได้แม้ว่าจะประสบกับความสูญเสียหนักและอู่ฮั่นถูกญี่ปุ่นเข้ายึด เมื่อวันที่ 25 ตุลาคม ค.ศ. 1938
ในปีต่อๆมาของสงคราม เฉิน เฉิงได้รับมอบหมายในการวางแผนป้องการเมืองฉางชาในยุทธการฉางชาและได้รับชัยชนะอย่างงดงามเป็นครั้งแรกต่อกองทัพญี่ปุ่น ในปี ค.ศ. 1943 เขาได้รับแต่งตั้งให้เป็นผู้บัญชาการกองกำลังรบนอกประเทศของจีนในการรบที่พม่า
เนื่องจากเฉินได้มีอาการเจ็บป่วยบ่อยๆ การบัญชาการของเขาได้ถูกแทนที่โดย เหว่ย หลี่หวง ซึ่งได้รับตำแหน่งให้ทำการแทน
สงครามกลางเมืองจีน
หลังจากสงครามจีน-ญี่ปุ่นครั้งที่สองสิ้นสุดลง เฉินกลายเป็นหัวหน้าเจ้าหน้าที่กองทัพสาธารณรัฐและผู้บัญชาการทหารสูงสุดแห่งกองทัพเรือ เขาทำตามคำสั่งของจอมทัพเจียง ไคเชกในการปราบปรามพรรคคอมมิวนิสต์จีนให้สิ้นซากและเริ่มโจมตีพื้นที่ "ปลดปล่อย" ของกองทัพปลดปล่อยประชาชนจีน การโจมตีของเขาครั้งนี้เป็นการเปิดฉากสงครามกลางเมืองจีนอีกครั้ง
ในเดือนสิงหาคม ค.ศ. 1947 เจียง ไคเชกได้แต่งตั้งเฉินเป็นผู้อำนวยการสำนักงานฐานทัพใหญ่ภาคตะวันออกเฉียงเหนือบริเวณแถบแมนจูเรีย โดยให้เป็นผู้บังคับบัญชากองกำลังจีนคณะชาติในการต่อต้านคอมมิวนิสต์ในพื้นที่ดังกล่าว เฉิน เฉิงทำผิดพลาดครั้งสำคัญในการตัดสินใจยุบกองกำลังรักษาความปลอดภัยในท้องถิ่นเพราะพวกเขาเคยร่วมมือและรับใช้ในกองทัพแมนจูกัวของญี่ปุ่น เพียงเพราะเห็นว่าเป็นมรดกของผู้รุกรานชาวญี่ปุ่น อันเป็นผลให้ความแข็งแกร่งของกองทัพคณะชาติในแมนจูเรียลดลงจาก 1.3 ล้านเหลือน้อยกว่า 480,000 นาย นอกจากนี้เขายังสั่งปลดผู้บัญชาการทหารที่มีความสามารถมากที่สุดเช่น ตู้ หยูหมิง, ซุนลี่เจน, เจิ้งตงกวนและเฉินหมิงเหริน เป็นผลให้เขาประสบความพ่ายแพ้ครั้งใหญ่ต่อพรรคคอมมิวนิสต์และทำให้เจียงไคเชกถึงกับตำหนิเฉินอย่างรุนแรงที่หนานจิงและส่งเหว่ย หลี่หวงไปแทนที่เขาอีกครั้งในการรบต่อต้านคอมมิวนิสต์ที่เฉิ่นหยางในฐานะผู้บัญชาการทหารสูงสุดแทนเขา แต่กองทัพของเหว่ย หลี่หวงก็ไม่สามารถป้องกันกองทัพคอมมิวนิสต์ได้จึงประสบกับความพ่ายแพ้ เมื่อ ปี ค.ศ. 1949 รัฐบาลคณะชาติของพรรคก๊กมินตั๋งได้พ่ายแพ้สงครามกลางเมืองจีนให้กับพรรคคอมมิวนิสต์จีนและหนีไปตั้งรัฐบาลผลัดถิ่นที่เกาะไต้หวัน เฉิน เฉิงได้หลบหนีไปไต้หวันอย่างปลอดภัยและเพื่อรักษาโรคกระเพาะอาหารเรื้อรังของเขา
ที่ไต้หวัน
ในช่วงเวลาหลายปีที่เขาอยู่ที่ไต้หวันเขาได้แนะนำการปฏิรูปที่ดินและเศรษฐกิจต่างๆและดำเนินการบูรณะไต้หวัน ความคิดริเริ่มของนโยบาย "การลดค่าเช่า 375" ของเฉินนั้นมีจุดประสงค์ด้วยการหยุดการแพร่กระจายของลัทธิคอมมิวนิสต์ในไต้หวัน นโยบายดังกล่าวทำให้เกษตรกรผู้เช่าต้องจ่ายเงินให้แก่เจ้าของที่ดินที่ 37.5% ของการเก็บเกี่ยว ก่อนที่จะมีคำสั่งเจ้าของที่ดินมักจะหาเงินมากกว่าครึ่งหนึ่งของค่าตอบแทน เขาสร้างผลงานที่โดดเด่นให้ประชาชนชื่นชมกับการเปิดตัวโครงการก่อสร้างหลายแห่ง หนึ่งในนั้นคือ เขื่อนสือเหมิน ในมณฑลเถาหยวน ซึ่งช่วยแก้ปัญหาน้ำท่วมในขณะเดียวกันก็ช่วยเพิ่มจำนวนผลผลิตข้าว
เสียชีวิต
เฉิน เฉิง เสียชีวิตใน ค.ศ. 1956 เพราะเนื้องอกในตับ ต่อมาในเดือนสิงหาคม ค.ศ. 1995 มีการย้ายอัฐิของเขาไปไว้ที่ฝัวกวางชานในเทศมณฑลเกาสฺยง
เจตสิก
เจตสิก (/เจตะสิก/; cetasika; caitasika) แปลว่า ธรรมที่ประกอบกับจิต, สิ่งที่เกิดในใจ, ทางใจ
เจตสิกหมายถึงองค์ประกอบของจิต อาการหรือการแสดงออกของจิต จัดเป็นสมรรถนะหรือคุณสมบัติของจิต มีลักษณะที่เกิดดับพร้อมกับจิต เป็นอารมณ์ของจิต มีวัตถุที่อาศัยเดียวกับจิต เป็นกฎเกณฑ์ให้ประกอบเป็นจิต เจตสิกแยกเป็นขันธ์ ได้ 3 ขันธ์ เวทนาเจตสิกเป็นเวทนาขันธ์ (คือความแปรปรวนทางนามธาตุ) สัญญาเจตสิกเป็นสัญญาขันธ์ (เปรียบเช่นภูมิคุ้มกันของร่างกายที่จดจำการแก้ทุกขัง) เจตสิกที่เหลืออีก 50 เป็น สังขารขันธ์ (ได้แก่นามธาตุต่างๆมีสภาวะเป็นข้อมูล ที่เป็นกฎเกณฑ์ให้เป็นไปทั่วของจิต อันเป็นดุจรหัสพันธุ์กรรมของจิต )
เจตสิก หมายถึง ธรรมชาติชนิดหนึ่งซึ่งประกอบกับจิต ปรุงแต่งจิตให้มีความเป็นไปต่าง ๆ อาการที่ประกอบกับจิตนั้น มีลักษณะ 4 ประการ คือ จิตและเจตสิกที่อิงอาศัยกันนี้ ถ้าเปรียบจิตเป็นน้ำ เจตสิกเป็นสีแดง ผสมกันเป็นน้ำแดง เมื่อผสมกันแล้วไม่สามารถแยกน้ำออกจากสีแดงได้ฉันใด จิตและเจตสิกก็ไม่สามารถแยกออกจากกันเป็นอิสระได้ฉันนั้น สภาวธรรม รวม 4 ประการของเจตสิก มีดังนี้
เจตสิกนี้แม้ว่าจะเป็นสิ่งปรุงแต่งจิต ให้จิตมีพฤติกรรมเป็นไปตามลักษณะของเจตสิกก็ตาม แต่ก็ต้องถือว่าจิตเป็นใหญ่ เป็นประธาน เพราะเจตสิกเป็นสิ่งที่ต้องอาศัยจิตเกิด ไม่ว่าจะเป็นความพอใจ ความไม่พอใจ ความรัก ความเกลียด ความสงบ หรือฟุ้งซ่าน ล้วนเป็นคุณสมบัติของเจตสิกทั้งสิ้น แต่เจตสิกเกิดขึ้นเอง และแสดงพฤติกรรมเองไม่ได้ ต้องอาศัยจิตเป็นตัวแสดงพฤติกรรมแทน
จึงกล่าวได้ว่า ธรรมชาติของเจตสิกนั้น เกิดพร้อมกับจิต หรือประกอบกับจิตเป็นนิตย์ หรือธรรมชาติ ที่ประกอบกับจิตเป็นนิตย์ ชื่อว่า เจตสิก
การปรุงแต่งของเจตสิก ที่เกิดพร้อมกับจิตนั้น ทำให้จิตมีความสามารถในการรู้อารมณ์พิเศษแตกต่างกันออกไป เช่น รู้เรื่องของกามคุณอารมณ์ เรื่องของรูปฌาน อรูปฌาน จนถึงรู้นิพพานอารมณ์
เจตสิกจัดเป็นเรื่องสำคัญเรื่องหนึ่งของพระอภิธรรมปิฎกซึ่งมี 4 เรื่องคือ จิตเจตสิก รูป นิพพาน และจัดเป็นเรื่องสำคัญของพระพุทธศาสนาอย่างหนึ่งด้วย
เจตสิก๕๒
การที่จิตและเจตสิกจะประกอบกันได้จำต้องมีคุณสมบัติที่คล้ายกัน จึงอยู่ในที่เดียวกันได้ เช่น โลภะเจตสิก จะต้องประกอบได้กับโลภะมูลจิตเท่านั้น เมื่อประกอบกันแล้วโลภะจิตดวงนี้จึงจะสามารถแสดงอำนาจความอยากได้ออกมา โทสะเจตสิกก็ต้องประกอบกับโทสะมูลจิตเท่านั้น โทสะเจตสิกจะ ประกอบกับโลภะจิตไม่ได้ เพราะเป็นสภาพธรรมที่ตรงข้ามกัน คือ โลภะเจตสิกมีสภาพติดใจในอารมณ์ ส่วนโทสะเจตสิกมีสภาพประทุษร้ายทำลายอารมณ์ จึงเข้ากันไม่ได้ ในทำนองเดียวกัน เจตสิกฝ่ายอกุศล ก็จะเข้ากับโสภณเจตสิกก็ไม่ได้เช่นกัน
กล่าวโดยสรุป ธรรมชาติของเจตสิกนั้นเกิดพร้อมกับจิต หรือประกอบกับจิตเป็นนิตย์ เมื่อประกอบแล้ว ทำให้จิตเป็นบุญ(กุศล) หรือเป็นบาป(อกุศล) ตามการเข้าประกอบ เจตสิกแบ่งเป็น 3 กลุ่มคือ เจตสิกฝ่ายกลาง เข้าได้กับจิตทุกกลุ่ม เรียกว่า อัญญสมานาเจตสิก มี 13 ดวง กลุ่มที่ 2 คือ เจตสิกฝ่ายอกุศลได้แก่ อกุศลเจตสิกมี 14 ดวง เข้าได้กับ กลุ่มอกุศลจิตเท่านั้น กลุ่มสุดท้ายคือเจตสิกฝ่ายดีงาม เข้าได้กับกลุ่มโสภณจิตเท่านั้น โสภณเจตสิกมี 25 ดวง รวมทั้งสามกลุ่มที่กล่าวมาแล้วมีทั้งหมด 52 ประการ จัดเป็นหมวดใหญ่ๆ ได้ 3 หมวด คือ
อัญญสมานาเจตสิก๑๓
อัญญสมานาเจตสิก หมายถึง เจตสิกฝ่ายกลาง ๆ ที่สามารถเข้าประกอบกับจิตได้ ทั้งกลุ่มกุศลจิต กลุ่มอกุศลจิต และกลุ่มจิตที่ไม่ใช่กุศล / อกุศล (อัพยากตะจิต)
อัญญสมานาเจตสิกมี 13 ดวง แบ่งเป็น 2 กลุ่ม ได้แก่
สัพพจิตตสาธารณะ๗
หมายถึงเจตสิกที่เกิดกับจิตทั้งปวง เป็นกลุ่มเจตสิกที่ประกอบได้กับจิตทั่วไปทุกดวง (๘๙ หรือ ๑๒๑ ดวง) เจตสิกกลุ่มนี้เวลาเข้าประกอบ จะเข้าพร้อมกันทั้ง ๗ ดวง แยกจากกันไม่ได้ จึงเรียกเจตสิกกลุ่มนี้ว่า สัพพสาธารณะเจตสิก 7
ปกิณณกเจตสิก๖
หมายถึงเจตสิกที่เรี่ยรายทั่วไป ไม่ได้เกิดกับจิตทุกดวง เป็นกลุ่มเจตสิกที่เข้าประกอบได้กับจิตทั่วไปเช่นกัน แต่เวลาเข้า ประกอบ จะเข้าไม่พร้อมกัน แยกกันประกอบตามลำดับ เจตสิกกลุ่มนี้เรียกว่า ปกิณณกะเจตสิก ๖ วิตกเจตสิก คือการยกจิตขึ้นสู่อารมณ์นี้ มีความหมายใกล้เคียงกับเจตนาเจตสิก ความตั้งใจในอารมณ์ และมนสิการ เจตสิก ความใส่ใจในอารมณ์ เพื่อให้เกิดความแตกต่างกัน จึงมีอุปมาด้วยเรือแข่งว่า
- เจตนาเจตสิก อุปมาดังคนพายหัว ต้องคว้าธงให้ได้ อันหมายถึงความสำเร็จ คือชัยชนะ
- มนสิการเจตสิก อุปมาดังคนถือท้าย ต้องคัดวาดเรือให้ตรงไปยังธงอันเป็นหลักชัย
- วิตกเจตสิก อุปมาดังคนพายกลางลำ มุ่งหน้าจ้ำพายไปแต่อย่างเดียว ปีติ กับ สุข ต่างกัน คือ ปีติ เป็นสังขารขันธ์ สุข เป็นเวทนาขันธ์ และเมื่อมีปีติจะต้องมีสุขเสมอแน่นอน แต่เมื่อมีสุขอาจจะไม่มีปีติด้วยก็ได้
อกุศลเจตสิก๑๔
อกุศลเจตสิก หมายถึง เจตสิกฝ่ายอกุศล เป็นกลุ่มเจตสิกที่ประกอบได้กับจิตที่เป็นอกุศลเท่านั้น กลุ่มอกุศลจิต มี ๑๔ ดวง
โมหะ๔
ความไม่รู้ในที่นี้ หมายเฉพาะ ไม่รู้ในธรรม ๘ ประการ คือ
๒) ทุกฺขสมุทเย อญาณํ ไม่แจ้งเหตุให้เกิดทุกข์
๓) ทุกฺขนิโรเธ อญาณํ ไม่แจ้งการดับทุกข์
๔) ทุกฺขนิโรธคามินิปฏิปทาย อญาณํ ไม่แจ้งหนทางที่จะดับทุกข์
๕) ปุพฺพนฺเต ยญาณํ ไม่แจ้งในขันธ์ อายตน ธาตุ อินทริย์ สัจจ ปฏิจจสมุปบาท ที่เป็นส่วนอดีต (อเหตุกทิฏฐิ ไม่เชื่อเหตุ)
๖) อปรนฺเต อญาณ ํ ไม่แจ้งในขันธ์ อายตน ธาตุ อินทรีย์ สัจจ ปฏิจจสมุปบาท ที่เป็นส่วนอนาคต (อุจเฉททิฏฐิ เห็นว่าสูญและนัตถิกทิฏฐิ ไม่เชื่อผล)
๘) อธิปจฺจยตาปฏิจฺจสมุปฺปนฺเนสุ ธมฺเมสุ อญาณํ ไม่แจ้งในธรรมที่มีเหตุให้เกิดผลอันต่อเนื่องกัน (อัตตทิฏฐิเชื่อว่าเป็นตัวเป็นตน)
ถีทุกะ ๒
แยกเป็น ๒ กลุ่ม คือ ทำให้ท้อแท้หดหู่(ถีนะมิททะ)
วิจิกิจฉา 1
ความสงสัยในวิจิกิจฉาเจตสิก หมายเฉพาะสงสัยในธรรม ๘ ประการเท่านั้น คือ
(๑) สงสัยในพระพุทธเจ้า ได้แก่สงสัยในพระสรีระ (ว่าเห็นจะไม่มีตัวจริง น่าจะสมมุติขึ้น) หรือสงสัยในพระคุณ (พระพุทธคุณ ๙)
(๕) สงสัยในขันธ์ ๕ อายตน ธาตุที่เป็นส่วนอดีตมีจริงหรือ คือสงสัยว่าชาติก่อนมีจริงหรือ (อเหตุกทิฏฐิ)
(๖) สงสัยในขันธ์ อายตน ธาตุ ที่เป็นอนาคต มีจริงหรือ คือสงสัยว่า ชาติหน้ามีจริงหรือ (อุจเฉททิฏฐิ)
(๗) สงสัยในขันธ์ อายตน ธาตุ ทั้งที่เป็นส่วนอดีตและอนาคตนั้น มีจริงหรือ คือสงสัยทั้งชาติก่อนและชาติหน้า (อกิริยทิฏฐิ)
(๘) สงสัยในปฏิจจสมุปบาทธรรม คือ ธรรมที่เป็นเหตุเป็นผลอาศัยกันเกิดขึ้นต่อเนื่องกันไปโดยไม่ขาดสายเลยนั้น มีจริงหรือ (อัตตทิฏฐิ)
ความสงสัยอย่างอื่นที่ไม่ใช่ธรรม ๘ ประการ เช่นสงสัยในเรื่องสมมุติและบัญญัติ ไม่เป็นกิเลส
โสภณเจตสิก๒๕
โสภณเจตสิก หมายถึง กลุ่มเจตสิกฝ่ายดีงาม เป็นกลุ่มที่ประกอบได้กับโสภณจิต (ยกเว้นกลุ่มอกุศลจิต และกลุ่มอเหตุกจิตแล้ว จิตที่เหลือชื่อว่าโสภณะจิต) โสภณเจตสิกมี 25 ดวง แบ่งเป็น 4 กลุ่มดังนี้
สาธารณะ๑๙
ที่เหลือจัดเป็น๖คู่ คือการบังคับควบคุมเจตสิกและจิตที่ดี คือ
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง
ก่อนบ่าย เดอะ มูฟวี่ ตอน รักนะ...พ่อต๊ะติ๊งโหน่ง เป็นภาพยนตร์ไทยแนวรัก-ตลก ที่สร้างโดย สหมงคลฟิล์ม และ โคเมดี้ ไลน์ ผู้ผลิตรายการโทรทัศน์ ก่อนบ่ายคลายเครียด กำกับภาพยนตร์โดย เป็ด เชิญยิ้ม ออกฉายครั้งแรกวันที่ 27 ธันวาคม พ.ศ. 2550 นำแสดงโดย ศุภณัฐ เฉลิมชัยเจริญกิจ, อเล็กซานดร้า สตีเบิร์ท ร่วมด้วยนักแสดงตลกและนักแสดงรับเชิญอีกคับคั่ง
เนื้อเรื่องย่อ
ท่ามกลางไอหมอกในอ้อมอกขุนเขาเขียวชอุ่มทางเหนือสุดของประเทศไทย ณ หมู่บ้านชาวเขาแห่งหนึ่งที่มีแต่ความสนุกสนานเฮฮา โดยมี ทีป้อ (อ๊อฟ-ศุภณัฐ เฉลิมชัยเจริญกิจ หรือ อ๊อฟ AF2) หล่อซา, หม่าจู 3 หนุ่มชาวเขาอารมณ์ดีที่ซื่อแต่ไม่บื้อ เป็นตัวสร้างเสียงหัวเราะให้กับคนในหมู่บ้าน พวกเขาเป็นฮีโร่ของหมู่บ้านและเป็นที่รักของทุกคน
เรื่องวุ่นวายเริ่มขึ้นเมื่อแอนนี่ (อเล็กซานดร้า สตีเบิร์ท) เจน, ครีม 3 สาวสวยคุณหนูลูกไฮโซ ทีป้อตะลึงเมื่อแรกเห็นแอนนี่ ถึงกับอุทานเรียกว่าคุณดอกไม้...คุณดอกไม้ของชาวดอย และแล้วอุบัติรักก็ เริ่มขึ้นเมื่อวันหนึ่งคุณดอกไม้และเพื่อนถูกโจรป่าจับตัวไป กำลังจะถูกข่มขืนและฆ่าทิ้ง พวกทีป้อ, หล่อซา, หม่าจู จึงต้องเสี่ยงชีวิตไปช่วย แม้ตัวตายก็ยอม เหตุการณ์ครั้งนั้นทำให้ความรักที่ทีป้อมีต่อคุณดอกไม้มีมากขึ้นทวีคูณ
แต่เรื่องราวก็ไม่ราบรื่นอย่างที่คิดเมื่อคุณดอกไม้มีเหตุต้องเข้ากรุงเทพฯ โดยด่วน เมื่อทีป้อทราบข่าวจึงไม่รอช้าที่จะเข้าไปผจญภัยในเมืองหลวงเพื่อตามหาหัวใจของตัวเองทันที โดยที่ไม่รู้ว่าชะตากรรมของตัวเองว่าต้องเจอกับความยากลำบากหรืออุปสรรคอะไรบ้าง
ช่อซี่ร่ม
ช่อซี่ร่ม (umbel) เป็นช่อดอกแบบช่อกระจะประเภทหนึ่งที่ก้านดอกย่อยเจริญมาจากจุดเดียวกันของปลายก้านดอก และมีขนาดไล่เลี่ยกัน ช่อซี่ร่มคล้ายกับช่อเชิงหลั่น แต่ต่างที่ช่อเชิงหลั่นมีลักษณะดอกย่อยด้านนอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด และไม่ได้เกิดจากปลายก้านดอกจุดเดียวกัน ช่อซี่ร่มเป็นช่อดอกที่พบในพืชวงศ์ผักชี (Apiaceae) เช่น ผักชี ผักชีลาว บัวบก ขึ้นฉ่าย และยี่หร่า
ทั้งนี้คำว่า umbel เริ่มใช้ในคริสต์ทศวรรษ 1590 มีที่มาจากคำภาษาละติน umbella แปลว่า "ร่ม"
อาร์มิน โรเด
อาร์มิน โรเด (เกิด 4 เมษายน ค.ศ. 1955) เป็นนักแสดงชายชาวเยอรมัน
Lexical Markup Framework
Lexical Markup Framework (LMF) เป็นโครงการของ ISO ที่จะกำหนดกรอบร่วมกับในการสร้างคลังคำสำหรับงานประมวลภาษาธรรมชาติ (NLP) และพจนานุกรมที่เครื่องคอมพิวเตอร์อ่านได้ ขอบเขตของโครงการคือการวางมาตรฐานของหลักการและระเบียบวิธีที่เกี่ยวข้องกับทรัพยากรภาษา ในบริบทของการสื่อสารที่ใช้ภาษามากกว่าหนึ่งภาษาในวัฒนธรรมที่หลากหลาย
ตัวอย่าง
ในภาษา XML:
วี-คิวบ์ 7
วี-คิวบ์ 7 (V-Cube 7) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีขนาด 7×7×7 ประดิษฐ์โดย Panagiotis Verdes
การเรียงสับเปลี่ยน
รูบิค 7×7×7 มีวิธีการเรียงสับเปลี่ยนที่แตกต่างกันทั้งหมด รูปแบบ มีค่าเท่ากับ 19 500 551 183 731 307 835 329 126 754 019 748 794 904 992 692 043 434 567 152 132 912 323 232 706 135 469 180 065 278 712 755 853 360 682 328 551 719 137 311 299 993 600 000 000 000 000 000 000 000 000 000 000 000 รูปแบบ
การแข่งขันและสถิติ
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขัน และ สถิติ สถิติการแก้รูบิค 7×7×7 ที่เร็วทีสุดอย่างเป็นทางการในปัจจุบันคือ 1 นาที 40.89 วินาที โดย Max Park ในการแข่งขัน CubingUSA Nationals 2019 ส่วนสถิติในเวลาเฉลี่ย 3 ครั้ง คือ 1 นาที 50.10 วินาที โดย Max Park ในการแข่งขัน WCA World Championship 2019
ธงชาติเฮิร์ม
ธงชาติเฮิร์ม เป็นธงกางเขนแห่งนักบุญจอร์จ ธงพื้นขาวมีรูปกางเขนสมมาตรสีแดงปลายจดขอบธงทุกด้าน ขนาดกว้าง 3 ส่วน ยาว 5 ส่วน มีช่องมุมบนด้านค้นธงเป็นรูปตามลวดลายของตราราชการของดินแดนเฮิร์ม กล่าวคือ พื้นตรามีสีน้ำเงินมีแถบสีเหลืองพาดจากมุมซ้ายบนมายังมุมขวาล่าง ภายในมีรูปนักบวชสวมชุดดำยืนเรียงตามแนวแถบสีเหลือง 3 คน ที่ช่องขวาบนและซ้ายล่างซึ่งเกิดจากการแบ่งพื้นตรานั้น เป็นรูปปลาโลมาสีขาว 2 ตัว ตราดังกล่าวนี้ออกแบบเมื่อประมาณปี พ.ศ. 2496 จึงประมาณการว่าธงนี้น่าจะเริ่มใช้ในช่วงเวลาเดียวกัน ส่วนผลงานการออกแบบธงนั้นเป็นของ "วิลเลียม แครมตัน" (William Crampton) นักธัชวิทยาชาวบริเตน
ก่อนหน้านี้ประมาณปี พ.ศ. 2494 เกาะแห่งนี้ใช้ธงพื้นสีน้ำเงินมีตราแผ่นดินของเกิร์นซีย์เป็นสัญลักษณ์
แหล่งข้อมูลอื่น
Flagge Guernseys
วอลเลย์บอลชายทีมชาติซาอุดีอาระเบีย
วอลเลย์บอลชายทีมชาติซาอุดีอาระเบีย เป็นทีมชาติของประเทศซาอุดีอาระเบีย  ทีมนี้ได้รับการบริหารโดยสมาคมวอลเลย์บอลซาอุดีอาระเบีย และเป็นส่วนหนึ่งในการแข่งขันวอลเลย์บอลระดับนานาชาติ
ตามใจ ขำภโต
ตามใจ ขำภโต อดีตรัฐมนตรีว่าการกระทรวงพาณิชย์ ในรัฐบาลพลเอก เปรม ติณสูลานนท์ (ครม.42) และอดีตกรรมการผู้จัดการใหญ่ธนาคารกรุงไทย
ประวัติ
ตามใจ ขำภโต เกิดเมื่อวันที่ 12 พฤศจิกายน พ.ศ. 2479 สำเร็จการศึกษาชั้นมัธยมปีที่ 8 จากโรงเรียนเตรียมอุดมศึกษา จากนั้นได้ทุนไปเรียนต่อคณะวิศวกรรมศาสตร์ที่มหาวิทยาลัยโตเกียว จนจบทั้งปริญญาตรีและโท
ตามใจ ขำภโต เป็นญาติฝ่ายมารดาของ พิธา ลิ้มเจริญรัตน์ หัวหน้าพรรคก้าวไกล
การทำงาน
ตามใจ ขำภโต เริ่มรับราชการที่การพลังงานแห่งชาติ ต่อมาโอนย้ายมาสังกัดกรมชลประทาน ในตำแหน่งหัวหน้าส่วนควบคุมระดับน้ำโครงการเขื่อนน้ำพุง จังหวัดสกลนคร กระทั่งในปี พ.ศ. 2508 จึงลาออกจากราชการไปร่วมงานกับบริษัทกระจกไทยอาซาฮี จำกัด
ต่อจากนั้นเขาได้รับเลือกตั้งเป็นสมาชิกสภาผู้แทนราษฎรจังหวัดอุทัยธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคสหประชาธิปไตย
ตามใจ ถูกศาลฎีกาพิพากษาจำคุก 20 ปี เมื่อวันที่ 17 มีนาคม พ.ศ. 2538 ในข้อหาความผิดต่อพระราชบัญญัติว่าด้วยความผิดของพนักงานในองค์กรของรัฐ หรือหน่วยงานของรัฐและยักยอก เมื่อครั้งที่มีตำแหน่งเป็นกรรมการผู้จัดการใหญ่ธนาคารกรุงไทย จากกรณีการปล่อยกู้ให้บริษัทในกลุ่มของสุระ จันทร์ศรีชวาลา ตามใจต้องรับโทษจำคุกเป็นเวลา 7 ปี และได้รับพระราชทานอภัยโทษ ให้พ้นโทษเมื่อวันที่ 31 ตุลาคม พ.ศ. 2539
ธงชาติซาร์ก
ธงชาติซาร์ก มีลักษณะเป็นธงกางเขนแห่งเซนต์จอร์จ (ธงพื้นขาวมีกางเขนสมมาตรจดขอบพื้นแดง) ที่ช่องบนของด้านติดมุมธงเป็นพื้นสีแดง ภายในมีภาพสิงโตสีเหลือง 2 ตัว ธงนี้ออกแบบโดยเฮอร์เบิร์ต พิตต์ เมื่อปี พ.ศ. 2481 และได้ประกาศใช้เป็นธงประจำดินแดนอย่างเป็นทางการในปีเดียวกัน รูปสัญลักษณ์ที่ช่องมุมบนด้านคันธงดังกล่าวนี้คล้ายคลึงกับรูปตราประจำแคว้นนอร์ม็องดีในประเทศฝรั่งเศส ซึ่งเป็นรูปสิงโตสีเหลือง 3 ตัวบนพื้นโล่สีแดง
แหล่งข้อมูลอื่น
Flagge Guernseys
อริสโตเติล โอนาซิส
อริสโตเติล โสกราตีส โอนาซิส (15 มกราคม ค.ศ. 1906 — 15 มีนาคม ค.ศ. 1975) หรือเรียกว่า อริสโตเติล โอนาซิส เป็นผู้มีอิทธิพลการจัดส่งสินค้าที่โดดเด่นกรีก บางแหล่งอ้างว่าเขาเกิดในปี 1900 แต่ว่าเขาภายหลังเปลี่ยนวันเดือนปีเกิดของเขาเพื่อหลีกเลี่ยงการถูกเนรเทศออกจากตุรกี ต่อมาสมรสกับแจ็กเกอลีน เคนเนดี ภรรยาหม้ายของจอห์น เอฟ. เคนเนดี
อริสโตเติลเสียชีวิตด้วยโรคปอดบวม
แหล่งข้อมูลอื่น
19061975
วงศ์ตะพาบ
วงศ์ตะพาบ (Soft-shelled turtle) เป็นวงศ์ของเต่าจำพวกหนึ่ง ที่ใช้ชื่อวิทยาศาสตร์ว่า Trionychidae
ตะพาบ เป็นเต่าที่มีลักษณะเด่นคือ ลำตัวแบน จมูกแหลม กระดองอ่อนนิ่ม มีกระดองหลังค่อนบ้างเรียบแบน กระดองมีลักษณะเป็นหนังที่ค่อนข้างแข็งเฉพาะในส่วนกลางกระดอง แต่บริเวณขอบจะมีลักษณะนิ่มแผ่นกระดองจะปราศจากแผ่นแข็งหรือรอยต่อ ซึ่งแตกต่างจากกระดองของเต่าอย่างสิ้นเชิง ซึ่งขอบที่อ่อนนิ่มนี้เรียกว่า "เชิง" กระดองส่วนท้องหุ้มด้วยผิวหนังเรียบ มีส่วนที่เป็นกระดูกน้อยมาก กระดองจะมีรูปร่างกลมเมื่อ ยังมีขนาดเล็ก และจะรีขึ้นเล็กน้อยเมื่อโตเต็มวัยตั้งแต่คอส่วนบนไปจรดขอบกระดองจะมีตุ่มแข็งเล็ก ๆ ขึ้นอยู่ ส่วนหัวมีขนาดใหญ่ คอเรียวยาวและสามารถเอี้ยวกลับมาด้านข้าง ๆ ได้ มีจมูกค่อนข้างยาวแต่มีขนาดเล็กและส่วนปลายจมูกอ่อน ตามีขนาดเล็กโปนออกมาจากส่วนหัวอย่างเห็นได้ชัด มีฟัน ขากรรไกรแข็งแรงและคม มีหนังหุ้มกระดูกคล้ายริมฝีปาก ขาทั้งสี่แผ่กว้างที่นิ้วจะมีพังพืดเชือมติดต่อกันแบบใบพายอย่างสมบูรณ์ มีเล็บเพียง 3 นิ้ว และมีหางสั้น
มักอาศัยอยู่ในน้ำมากกว่าบนบก โดยตะพาบสามารถกบดานอยู่ใต้น้ำได้นานกว่าเต่า แม้จะหายใจด้วยปอด แต่เมื่ออยู่ในน้ำ ตะพาบจะใช้อวัยวะพิเศษช่วยหายใจเหมือนปลา เรียกว่า "Rasculavpharyngcal capacity"
ตะพาบจัดเป็นเต่าน้ำที่จะพบได้ในแหล่งน้ำที่เป็นน้ำจืดและน้ำกร่อยในเขตร้อนทุกทวีปทั่วโลก ทั้ง อเมริกาเหนือ, แอฟริกา และเอเชีย ไปจนถึงโอเชียเนีย
เมื่อจะวางไข่ ตะพาบจะคลานขึ้นมาวางไข่ในพื้นทรายริมตลิ่งริมน้ำที่อาศัย โดยขุดหลุมแบบเดียวกับเต่าทะเลและเต่าจำพวกอื่นทั่วไป
ตะพาบเป็นสัตว์ที่กินสัตว์มากกว่าจะกินพืช โดยหลายชนิดมีอุปนิสัยที่ดุร้ายกว่าเต่า
ตะพาบเป็นเต่าที่มนุษย์นิยมนำมาทำเป็นอาหาร โดยเฉพาะซุปในอาหารจีนและอาหารญี่ปุ่น หรืออาหารเกาหลี โดยเชื่อว่าทั้งเนื้อและกระดองเป็นเครื่องบำรุงกำลังและเสริมสมรรถนะทางเพศ โดยตะพาบชนิดที่นิยมใช้เพื่อการบริโภคนี้คือ ตะพาบไต้หวัน (Pelodiscus sinensis) ซึ่งในหลายประเทศได้มีการเพาะเลี้ยงตะพาบไต้หวันเป็นสัตว์เศรษฐกิจรวมทั้งประเทศไทยด้วย
สำหรับตะพาบชนิดที่หายากที่สุดในโลก หลายข้อมูลระบุว่าคือ ตะพาบยักษ์แยงซีเกียง (Rafetus swinhoei) ซึ่งเป็นตะพาบขนาดใหญ่ เป็นสัตว์พื้นเมืองที่พบได้เฉพาะในประเทศจีนและเวียดนามเท่านั้น ซึ่งปัจจุบันพบเพียง 5 ตัวใน 2 ที่เท่านั้น คือที่สวนสัตว์ในประเทศจีน 4 ตัว และที่ทะเลสาบคืนดาบที่เมืองฮานอย 1 ตัว
แต่ในทัศนะของ กิตติพงษ์ จารุธาณินทร์ นักสำรวจธรรมชาติและผู้เชี่ยวชาญเรื่องสัตว์น้ำและปลาน้ำจืดชาวไทย ที่มีผลงานค้นพบปลาน้ำจืดชนิดใหม่ของโลกหลายชนิด เห็นว่า ตะพาบชนิดที่หายากที่สุดในโลกน่าจะเป็น "กริวดาว" หรือ "ตะพาบหัวกบลายจุด" ซึ่งเป็นตะพาบที่เคยจัดให้เป็นชนิดเดียวกับตะพาบหัวกบ (Pelochelys cantorii) ซึ่งเป็นตะพาบขนาดใหญ่อีกชนิดหนึ่ง ที่พบได้ในพื้นที่ภาคกลางของประเทศไทย แต่ทว่า กริวดาว นั้น มีความแตกต่างจากตะพาบหัวกบ คือ มีจุดสีเหลืองอ่อนเป็นวงกระจายอยู่บริเวณขอบกระดอง โดยที่ไม่แปรเปลี่ยนไปตามวัย เหมือนตะพาบหัวกบ ซึ่งถึงแม้จะเป็นตะพาบขนาดใหญ่แล้ว แต่ลายจุดนี้ยังคงเห็นได้ชัดเจน ซึ่งกิตติพงษ์ได้ระบุไว้ว่า ตะพาบแบบนี้ไม่ได้พบเห็นมานานตั้งแต่ปี ค.ศ. 1991 หรือ พ.ศ. 2534 แล้ว และแต่เดิมก็พบเห็นได้ยากมาก ซึ่งถ้าใช้หลักการอนุกรมวิธานตามแบบปัจจุบัน เชื่อว่า กริวดาวต้องถูกจัดเป็นชนิดใหม่อย่างไม่ต้องสงสัย เนื่องจากมีความแตกต่างจากตะพาบหัวกบอย่างพอสมควร แต่เสียดายที่ไม่ได้มีการศึกษามากกว่านี้ เนื่องจากไม่มีตัวอย่างต้นแบบให้ศึกษา โดยตัวสุดท้ายที่ค้นพบและมีภาพถ่ายที่สมบูรณ์ มีขนาดยาวราว 30 เซนติเมตร น้ำหนัก 5 กิโลกรัม จับได้จากแม่น้ำแควใหญ่ ที่อำเภอศรีสวัสดิ์ จังหวัดกาญจนบุรี เมื่อเดือนกุมภาพันธ์ พ.ศ. 2529
ตะพาบที่พบในประเทศไทย
ตะพาบยังมีชื่อเรียกอื่น ๆ แตกต่างกันออกไป อาทิ ตะพาบน้ำ, กริว, กราว, จราว, จมูกหลอด หรือ ปลาฝา ในภาษาอีสาน เป็นต้น
อนุกรมวิธาน
วงศ์ Trionychidae
แรงเงา
แรงเงา เป็นนวนิยายของนันทนา วีระชน ถูกสร้างเป็นภาพยนตร์ในปี 2529 และละครโทรทัศน์ในปี 2531 ในชื่อ แรงหึง และปี 2544 ผลิตโดย บรอดคาซท์ ไทย เทเลวิชั่น นำแสดงโดย ธีรเดช วงศ์พัวพันธ์, แอน ทองประสม , ยุทธพิชัย ชาญเลขา , สาวิตรี สามิภักดิ์ , มณฑล ปริวัฒน์ , บุษราคัม อภิธนารักษ์ , ด.ญ.พิมประภา ตั้งประภาพร ในบท ต้อม ปี 2555 ได้ผลิตอีกครั้งโดยบริษัทเดิม นำแสดงโดย ภูภูมิ พงศ์ภาณุ , เจนี่ เทียนโพธิ์สุวรรณ์ , รวิชญ์ เทิดวงส์ , ธัญญาเรศ รามณรงค์ , และนักแสดงน้องใหม่ พิชฌพัฒน์ ตันทา , อริต์ตา รามณรงค์ และ ด.ญ.ชาริสา โอแฮม ต่อมาได้มีการสร้างภาคต่อใช้ชื่อ แรงเงา 2 แรงเงาแรงแค้น ออกอากาศในปี 2562
เอดูอาร์ท ฟ็อน เบิม-แอร์ม็อลลี
เอดูอาร์ท ไฟรแฮร์ ฟ็อน เบิม-แอร์ม็อลลี (Eduard Freiherr von Böhm-Ermolli) เป็นนายพลชาวออสเตรียในช่วงสงครามโลกครั้งที่หนึ่ง เขาได้รับการเลื่อนยศเป็นจอมพลในกองทัพจักรวรรดิออสเตรีย-ฮังการี เขาเป็นผู้บัญชาการหลักในกองทัพออสเตรีย-ฮังการีที่ 2 และบัญชาการแนวรบตะวันออกที่กาลิเชียตลอดช่วงสงคราม ในวันที่ 30 ตุลาคม ค.ศ. 1940 เบิม-แอร์ม็อลลีได้รับยศจอมพลกิตติมศักดิ์จากนาซีเยอรมนี
18561941
โชคชัย บูลกุล
โชคชัย บูลกุล นักธุรกิจชาวไทยที่มีชื่อเสียงด้านการปศุสัตว์และพัฒนาอสังหาริมทรัพย์ โชคชัยเป็นบุตรชายของ นายมา และนางบุญครอง บูลกุล เกิดเมื่อปี พ.ศ. 2480 จบการศึกษาด้านการปศุสัตว์จากมหาวิทยาลัยคอร์เนลล์ สหรัฐอเมริกา
เริ่มต้นการทำงานในปี พ.ศ. 2500 โดยทำธุรกิจด้านรับเหมาก่อสร้าง มีผลงานต่าง ๆ อาทิ สนามบินตาคลี ที่จังหวัดนครสวรรค์ และอีกหลายสนามบินในหลายจังหวัด พร้อมกับทำการบุกเบิกที่ดินบริเวณเชิงเขาใหญ่ จังหวัดนครราชสีมา ซึ่งในขณะนั้นยังเป็นป่าดิบทึบ ซึ่งยังถูกเรียกว่าดงพญาไฟ และเต็มไปด้วยป่าไม้ สัตว์ป่า และโจรผู้ร้ายชุกชุม
ชีวิตส่วนตัว โชคชัยชื่นชอบวิถีชีวิตแบบคาวบอยมาตั้งแต่อายุ 16 ปี จึงเป็นแรงบันดาลใจให้เรียนต่อด้านการปศุสัตว์ ชอบแต่งตัวในรูปแบบคาวบอย มีของสะสมส่วนตัวที่เป็นของมีค่าหายาก มีราคาสูงจำนวนมากจนสามารถเปิดเป็นพิพิธภัณฑ์ได้ อาทิ ปืนไรเฟิลจำนวนกว่า 400 กระบอก, เครื่องแก้วสวารอฟสกี้, รถเบนซ์หลายรุ่น รวมถึงรถประจำตำแหน่งนายกรัฐมนตรีของจอมพล ป. พิบูลสงคราม ที่ใช้หลบหนีการรัฐประหารเมื่อวันที่ 16 กันยายน พ.ศ. 2500 โดย จอมพลสฤษดิ์ ธนะรัชต์, กล้องถ่ายรูป รวมถึงสัตว์เผือกชนิดต่าง ๆ ที่มีโครงการจะเปิดเป็นสวนสัตว์เผือกในอนาคตอีกด้วย เป็นต้น
ชีวิตครอบครัว สมรสกับนางสุจริต บูลกุล มีบุตรชายสองคน คือ โชค บูลกุล ประธานกรรมการในคณะกรรมการบริหารศูนย์มานุษยวิทยาสิรินธร และชัย บูลกุล และบุตรสาวซึ่งเป็นคนกลางคือ อร บูลกุล ซึ่งปัจจุบันได้ผ่อนถ่ายกิจการให้บุตรชายทั้งสองเป็นผู้ดูแลต่อ
โชคชัย บูลกุล ถึงแก่กรรมเมื่อวันที่ 29 กันยายน พ.ศ. 2565 สิริอายุได้ 85 ปี
49
49 (สี่สิบเก้า) เป็นจำนวนธรรมชาติที่อยู่ถัดจาก 48 (สี่สิบแปด) และอยู่ก่อนหน้า 50 (ห้าสิบ)
โรแบร์ท ช็อลทซ์
โรแบร์ท ช็อลทซ์ (Robert Scholz; 23 เมษายน ค.ศ. 1886 – 10 ตุลาคม ค.ศ. 1927) เป็นนักแสดงภาพยนตร์ชาวเยอรมัน เขาแสดงภาพยนตร์มากถึง 76 เรื่อง ตั้งแต่ปี ค.ศ. 1919 ถึง ค.ศ. 1928
โรแบร์ทเกิดที่ประเทศเยอรมนี และเสียชีวิตที่กรุงเบอร์ลิน
ซลัตกอ ดาลิช
ซลัตกอ ดาลิช (Zlatko Dalić, ; 26 ตุลาคม ค.ศ. 1966 – ) เป็นผู้จัดการทีมฟุตบอลชาวโครเอเชีย และอดีตนักฟุตบอลที่ทำหน้าที่ในตำแหน่งกองกลางตัวรับ ปัจจุบันเขาเป็นผู้จัดการทีมชาติโครเอเชีย
ก่อนหน้านี้เขาเคยทำงานร่วมกับดราเฌ็น ลาดิช ในฟุตบอลทีมชาติโครเอเชียรุ่นอายุไม่เกิน 21 ปี ในตำแหน่งผู้ช่วยผู้ฝึกสอน
ชีวิตส่วนตัว
เขาเกิดในลีฟนอ สาธารณรัฐสังคมนิยมบอสเนียและเฮอร์เซโกวีนา โดยมีบิดาชื่ออิวัน มารดาชื่อกาตา ดาลิช แต่เขาอาศัยและทำงานในประเทศโครเอเชีย แล้วได้สิทธิความเป็นพลเมืองโครเอเชีย ในปี ค.ศ. 1992 เขาแต่งงานกับดาวอร์กา ปรอปาดาลอ ซึ่งเขามีบุตรชายสองคนคือตอนีและบรูโน
ผู้เล่น
ไฮดูกสปลิต
ผู้จัดการ
Varteks
Dinamo Tirana
อัลฮิลาล
โครเอเชีย
B
B (ตัวใหญ่: B, ตัวเล็ก: b) คืออักษรตัวที่สองและพยัญชนะตัวแรกในอักษรละติน
ประวัติ
อักษร B มีต้นกำเนิดจากอักษรภาพรูปบ้านในไฮโรกลิฟ ซึ่งพัฒนาเป็นอักษรฟีนิเชีย เบ็ธ (เป็นภาษาฟีนิเชียแปลว่าบ้าน) อักษรกรีก เบต้า หรือ บีตา และแพร่ผ่านอักษรอีทรัสคันไปเป็นอักษรละติน B ในที่สุด
การใช้งาน
อักษร B ในภาษาส่วนมาก เช่นภาษาอังกฤษ บาลี มลายู อินโดนีเซีย รวมถึงสัทอักษรสากลใช้เพื่อแสดงถึงเสียงกัก ริมฝีปาก ก้อง (เสียง บ ในภาษาไทย) และบางภาษาใช้แสดงถึงเสียงพยัญชนะริมฝีปากอื่น ๆ
นอกจากนี้ตัวอย่างการใช้งานของอักษร B ได้แก่
C
C (ตัวใหญ่:C ตัวเล็ก:c) เป็นอักษรละติน ลำดับที่ 3
นางงามจักรวาล 1955
นางงามจักรวาล 1955 (Miss Universe 1955) เป็นการจัดการประกวดนางงามจักรวาลครั้งที่ 4 จัดในวันที่ 23 กรกฎาคม พ.ศ. 2498 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 33 คน จากทั่วโลก โดยมี มีเรียม สตีเวนสัน นางงามจักรวาล ปี 1954 มอบมงกุฏให้กับ ฮิลเลวี รอมบิน สาวงามวัย 21 ปี จากประเทศสวีเดน ครองตำแหน่งนางงามจักรวาลประจำปีนี้
ผู้เข้าประกวด
มี 33 ผู้เข้าประกวด ต่อไปนี้
ไลนัส เซบาสเตียน
ไลนัส เซบาสเตียน (Linus Sebastian; เกิดวันที่ 20 สิงหาคม พ.ศ. 2529) เป็น คนดังในยูทูบ รวมไปถึง ผู้ผลิต ผู้นำเสนอ และผู้ก่อตั้ง ไลนัสมีเดียกรุ๊ป
ไลนัสเป็นที่รู้จักจากการสร้างและจัดทำช่องในยูทูบ ไลนัสเทคทิปส์ เทคควิกกี้ และ แชแนลซุปเปอร์ฟัน ซึ่งมีผู้ติดตามรวมกันถึง 3.54 ล้านคน นอกจากนี้เค้ายังเป็นผู้นำเสนอสำหรับวีดีโอทางเทคโนโลยีสำหรับผู้ค้าคอมพิวเตอร์ปลีกจากแคนาดาที่ชื่อ NCIX ตั้งแต่ปีพ.ศ. 2551 ถึง ปี 2558 อีกด้วย ในปีพ.ศ. 2558 นิตยสารอิงซ์จะดับให้เซบาสเตียนเป็นอันดับที่ 4 ในรายชื่อของ "30 อันดับแรกของผู้นำทางเทคโนโลยี "
ไลนัสเทคทิปส์ อยู่ในอันดับที่ 12 ของช่องทางวิทยาศาสตร์และเทคโนโลยีที่มีคนดูเยอะที่สุดในยูทูบ (เมื่อเดือนมกราคม พ.ศ. 2559)  ในปีพ.ศ. 2557 ทูบฟิลเตอร์ กล่าวว่าช่องนี้อยู่ใน "1% แรกของช่องทางโฆษณาที่กูเกิ้ลต้องการ" ในยูทูบสำหรับหมวดเทคโนโลยี
NCIX และ ไลนัสเทคทิปส์
เซบาสเตียนซึ่งเคยทำงานเป็นผู้จัดการหมวดในร้านขายคอมพิวเตอร์ออนไลน์ของแคนาดา เคยเป็นพิธีกรสำหรับ ช่องเทคโนโลยี NCIX ซึ่งถูกสร้างขึ้นเพื่อสาธิตสินค้าให้ร้านค้าปลีก เซบาสเตียนทำงานกับช่างกล้องและคนตัดต่อ ด้วยทรัพยากรอันจำกัด พวกเขาต้องถ่ายวีดีโอด้วยกล้องที่ยืมมาจากลูกชายของประธานบริษัท
ด้วยค่าใช้จ่ายที่สูงและคนดูที่น้อยในช่วงแรกที่ช่องถูกสร้างขึ้น เซบาสเตียนจึงถูกสั่งให้สร้างช่อง ไลนัสเทคทิปส์ เพื่อเป็นตัวเลือกที่ถูกกว่าของช่อง NCIX และลดค่าถ่ายทำโดยไม่ส่งผลกระทบต่อแบรนด์ NCIX โดยช่องถูกสร้างเมื่อวันที่ 24 พฤษจิกายน พ.ศ. 2551
ใน NCIX เซบาสเตียนไม่ได้ทำแต่งานเกี่ยวกับวีดีโอเท่านั้น เวลาอยู่ในบริษัทนั้น เขาทำงานหลายอย่าง เช่น เป็นพนักงานขายเต็มเวลา ผู้ออกแบบระบบ ผู้จัดการผลิตภัณฑ์และหมวดหมู่
ชีวิตส่วนตัว
เซบาสเตียนได้แต่งงานกับอีวอนน์ โฮ ตั้งแต่เดือนเมษายน ปีพ.ศ. 2554  และมีลูกสาวและลูกชายอย่างละหนึ่งคน  เขามีความสุขในการใช้เวลากับครอบครัว และยังกล่าวในบทสัมภาษณ์ปีพ.ศ. 2558 กับไลฟ์แฮ็คเกอร์ ว่า "[ครอบครัวของผม] เป็นเหตุผลให้ผมตื่นขึ้นทุกๆวันและสร้างบริษัท"
ไมค์ โคลเตอร์
ไมค์ แรนดาล โคลเตอร์ (Mike Randal Colter; เกิด 26 สิงหาคม พ.ศ. 2519) เป็นนักแสดงชาวอเมริกันที่รู้จักกันดีที่สุดจากบทบาทของเขาในบท ลู้ก เคจ ในเรื่อง ลู้ก เคจ (2016–2018), The Defenders (2017) และ Jessica Jones (2015; 2019) ทั้งหมดอยู่ในจักรวาลภาพยนตร์มาร์เวล นอกจากนี้เขายังเคยปรากฏตัวเป็น Lemond Bishop ในซีรีส์โทรทัศน์เรื่อง The Good Wife (2010–2015) และ The Good Fight (2017- ปัจจุบัน), มัลคอล์ม เวิร์ด ใน Ringer (2011–2012), Jameson Locke ในแฟรนไชส์ Halo (2014–2015) และพ่อของเอเจนท์เจใน Men in Black 3
อ้างอิง
1976
ไทย (แก้ความกำกวม)
ไทย อาจหมายถึง
พอลิเอสเทอร์
พอลิเอสเทอร์ หรือ โพลีเอสเตอร์ (polyester) เป็นกลุ่มพอลิเมอร์ที่มีหมู่ฟังก์ชันเอสเทอร์ในทุกหน่วยซ้ำของโซ่หลัก โดยทั่วไปพอลิเอสเทอร์มักหมายถึงพอลิเอทิลีนเทเรฟทาเลตเมื่อใช้กล่าวถึงวัสดุเฉพาะ พอลิเอสเทอร์รวมถึงสารที่พบในธรรมชาติอย่างพืชและแมลง และสารสังเคราะห์อย่างพอลิบิวทิเรต พอลิเอสเทอร์ธรรมชาติและสังเคราะห์ส่วนน้อยสามารถย่อยสลายทางชีวภาพ แต่พอลิเอสเทอร์สังเคราะห์ส่วนใหญ่ไม่สามารถย่อยสลายทางชีวภาพ พอลิเอสเทอร์สังเคราะห์ใช้อย่างกว้างขวางในเครื่องแต่งกาย เฟอร์นิเจอร์และอุปกรณ์รถยนต์
บางครั้งมีการผสมเส้นใยพอลิเมอร์ร่วมกับเส้นใยธรรมชาติเพื่อให้ได้ผ้าที่มีคุณสมบัติที่หลากหลาย ผ้าฝ้ายผสมพอลิเอสเทอร์มีความแข็งแรง ทนการฉีกขาด รอยย่นและลดการหดตัว เส้นใยสังเคราะห์จากพอลิเอสเทอร์มีความทนน้ำ ลมและสภาพแวดล้อมสูงเมื่อเทียบกับเส้นใยจากพืช แต่ทนไฟน้อยกว่าและหลอมละลายเมื่อติดไฟ
ความเป็นมา
ในปี ค.ศ. 1926 บริษัทดูปองท์เริ่มการวิจัยสารโมเลกุลขนาดใหญ่และเส้นใยสังเคราะห์ การวิจัยช่วงแรกนำโดยวอลเลซ แคโรเธอส์นำไปสู่การค้นพบไนลอนซึ่งเป็นเส้นใยสังเคราะห์ชนิดแรก แต่การวิจัยยังไม่สมบูรณ์และแคโรเธอส์ไม่ได้ศึกษาพอลิเอสเทอร์จากเอทิลีนไกลคอลกับกรดเทเรฟทาลิก งานของแคโรเธอส์ได้รับการต่อยอดโดยจอห์น เรกซ์ วินฟิลด์และเจมส์ เทนแนนต์ ดิกสัน นักวิทยาศาสตร์ชาวบริติชผู้จดสิทธิบัตรพอลิเอทิลีนเทเรฟทาเลต (PET) ในปี ค.ศ. 1941
ชนิดของพอลิเอสเทอร์
พอลิเอสเทอร์เป็นหนึ่งในชั้นพอลิเมอร์ที่มีความสำคัญทางเศรษฐกิจ ในปี ค.ศ. 2000 มีการผลิตพอลิเอสเทอร์ประมาณ 30 ล้านตันทั่วโลก พอลิเอสเทอร์มีความหลากหลายในด้านคุณสมบัติเนื่องจากหมู่ R ในโครงสร้าง
พอลิเอสเทอร์ธรรมชาติ
พอลิเอสเทอร์ที่พบในธรรมชาติ ได้แก่ คิวทินซึ่งเป็นผิวเคลือบชั้นนอกสุดของใบพืช คิวทินประกอบด้วยกรดโอเมกาไฮดรอกซีและอนุพันธ์ที่เชื่อมด้วยพันธะเอสเทอร์ นอกจากนี้ผึ้งสามารถผลิตพอลิเอสเทอร์ โดยผึ้งสกุล Colletes จะหลั่งสารพอลิเอสเทอร์คล้ายกระดาษเซลโลเฟนเพื่อใช้เลี้ยงดูตัวอ่อนในรัง บางครั้งผึ้งสกุลนี้รู้จักในชื่อ ผึ้งพอลิเอสเทอร์
พอลิเอสเทอร์สังเคราะห์
พอลิเอสเทอร์สังเคราะห์ประกอบด้วย
แชมป์
แชมป์ (Champ หรือ CHAMP) อาจหมายถึง
อ็อทซ์ ท็อลเลิน
อ็อทซ์ ท็อลเลิน (Otz Tollen; 9 เมษายน ค.ศ. 1882 – 19 กรกฎาคม ค.ศ. 1965) เป็นนักแสดงชายและผู้กำกับภาพยนตร์ชาวเยอรมัน
ผลงานที่ได้รับการคัดเลือก
นักแสดง ผู้เขียนบท
รายพระนามพระมหากษัตริย์ไทย
การเรียกขาน
ในสมัยอาณาจักรสุโขทัยก่อนที่จะมีการเชื่อมโยงทางการเมืองกับอาณาจักรอยุธยาพระมหากษัตริย์ถูกเรียกขานว่า พ่อขุน ในขณะที่พระมหากษัตริย์ที่ครองราชย์สิ้นสุดลงอย่างน่าอัปยศมักจะถูกเรียกขานว่า พญา เริ่มต้นด้วยพระมหากษัตริย์แห่งอาณาจักรอยุธยาฐานันดรระบบยศและพระอิสริยยศของไทยกำหนดรูปแบบของพระนาม เต็มของพระมหากษัตริย์ ซึ่งประกอบด้วยสองหรือสามส่วนตรงกลาง:
ชื่อส่วนแรก คือ พระบาทสมเด็จพระเจ้า หากพระมหากษัตริย์ไม่ทรงปราบดาภิเษกพระบาทจะถูกละไว้ หากการครองราชย์ของพระมหากษัตริย์สิ้นสุดลงอย่างอัปยศหรือเสื่อมเสียชื่อเสียงสมเด็จฯ จะถูกละเว้น ส่วนที่สองของชื่อคือชื่อราชวงศ์ที่มอบให้โดยกษัตริย์ ซึ่งอาจรวมหรือไม่มีชื่อเกิดก็ได้ และอาจมีชื่อมากกว่าที่นักประวัติศาสตร์ใช้เรียกกษัตริย์ โดย มหาราช คือตัวอย่างหนึ่งของชื่อเพิ่มเติมเหล่านี้ ส่วนที่สามของพระนามคือ เจ้าอยู่หัว ซึ่งบางครั้งก็ละไว้ทั้งหมด บางครั้งก็ละเว้นอยู่หัวเพียงอย่างเดียว ซึ่งในกรณีนี้คำว่าเจ้าจะถูกย้ายไปที่ส่วนท้ายของส่วนแรกของชื่อ ชื่อผู้สำเร็จราชการแทนพระองค์อาจแตกต่างจากชื่อเกิด ชื่ออุปราช หรือชื่อหลังมรณกรรมหรือรูปแบบทางประวัติศาสตร์ ตัวอย่างเช่น ปฐมกษัตริย์แห่งราชวงศ์จักรีมีพระนามครั้งพระราชสมภพว่า ทองด้วง ปกครองเป็น รามาธิบดี แต่เรียกตามหลังว่าพุทธยอดฟ้าจุฬาโลกมหาราช (รัชกาลที่ 1) รายการนี้อ้างถึงพระมหากษัตริย์โดยใช้ชื่อของพวกเขาตามที่นักประวัติศาสตร์ดั้งเดิมใช้บ่อยที่สุด โดยปกติแล้วเป็นส่วนหนึ่งของชื่อผู้สำเร็จราชการแผ่นดิน เว้นแต่จะระบุไว้เป็นอย่างอื่น
ชาติตะวันตกเรียกพระมหากษัตริย์ว่า "กษัตริย์แห่งสยาม" (ละติน: Rex Siamensium) ไม่ว่าจะใช้ชื่อภาษาไทยว่าอย่างไร นับตั้งแต่เริ่มความสัมพันธ์ในศตวรรษที่ 16 พระบาทสมเด็จพระจอมเกล้าเจ้าอยู่หัว (รัชกาลที่ 4) เป็นพระมหากษัตริย์พระองค์แรกที่ทรงใช้พระนามในฐานะแบบตะวันตก ขณะเดียวกัน พระนามสยามก็ถูกใช้เป็นครั้งแรกในสนธิสัญญาระหว่างประเทศ ต่อมาราชอาณาจักรสยามมีการเปลี่ยนชื่อมาเป็น ราชอาณาจักรไทย เมื่อวันที่ 24 มิถุนายน พ.ศ. 2482 จากนั้นกลับมาใช้ชื่อสยามในช่วงเวลาสั้น ๆ ในปี พ.ศ. 2489 ก่อนที่จะเปลี่ยนกลับเป็นไทยอย่างถาวรในปี พ.ศ. 2491 ซึ่งการเรียกขานพระมหากษัตริย์ไทยแบบตะวันตกก็ถูกเปลี่ยนไปตามนั้น
การบินไทย เที่ยวบินที่ 679
การบินไทย เที่ยวบินที่ 679 เป็นเที่ยวบินโดยสารจากท่าอากาศยานนานาชาติกว่างโจวไป๋-ยฺหวินไปยังท่าอากาศยานสุวรรณภูมิ ซึ่งเที่ยวบินนี้เคยเกิดอุบัติการณ์ขณะลงจอดที่ท่าอากาศยานสุวรรณภูมิทั้งหมด 2 ครั้ง ครั้งแรกใน พ.ศ. 2556 และครั้งที่สองใน พ.ศ. 2561
อุบัติการณ์ครั้งที่ 1
เมื่อวันที่ 8 กันยายน พ.ศ. 2556 เวลา 23.30 น. ขณะกำลังลงจอดที่ท่าอากาศยานสุวรรณภูมิ ทางวิ่งฝั่ง 19L เครื่องบินแอร์บัส เอ 330-300 ทะเบียน HS-TEF ได้เสียหลักลื่นไถลออกนอกทางวิ่ง (รันเวย์) ไปทางด้านขวา เนื่องจากล้อหน้าเกิดข้อผิดพลาด โดยด้านขวาของเครื่องบินครูดไปกับพื้นและเกิดเพลิงลุกไหม้ มีผู้บาดเจ็บ 14 ราย ไม่มีผู้เสียชีวิต
จากเหตุการณ์ที่เกิดขึ้น ตัวเครื่องได้รับความเสียหายอย่างหนัก โดยเฉพาะเครื่องยนต์ที่เสียหายอย่างรุนแรงทั้ง 2 เครื่อง รวมถึงทั้งล้อหน้าและล้อหลังฝั่งขวา และทำให้รันเวย์ฝั่ง 19L ต้องหยุดใช้งานชั่วคราว
หลังจากเหตุการณ์นี้ เครื่องบิน HS-TEF ถูกปลดจากฝูงบินของการบินไทยทันที เพราะตัวเครื่องบินอายุมากแล้ว และไม่คุ้มค่าซ่อม
อุบัติการณ์ครั้งที่ 2
เมื่อวันที่ 8 ตุลาคม พ.ศ. 2561 เวลา 22.48 น. ขณะกำลังลงจอดที่ท่าอากาศยานสุวรรณภูมิ ทางวิ่งฝั่ง 19R เครื่องบินโบอิง 747-400 ทะเบียน HS-TGF ได้เสียหลักหลักลื่นไถลออกนอกทางวิ่ง (รันเวย์) ไปทางซ้าย เนื่องจากสภาพอากาศไม่เหมาะสมต่อการลงจอด เพราะเกิดฝนตกหนักในช่วงเวลานั้น เหตุการณ์นี้ไม่มีผู้บาดเจ็บและไม่มีผู้เสียชีวิต เนื่องจากไม่มีล้อที่เกิดข้อผิดพลาด
อนุสรณ์ ปั้นทอง
นายอนุสรณ์ ปั้นทอง อดีตสมาชิกสภาผู้แทนราษฎรกรุงเทพมหานคร 5 สมัย และเป็นอดีตประธานคณะกรรมาธิการคุ้มครองผู้บริโภค ของสภาผู้แทนราษฎรไทย ชุดที่ 24
การบินไทย เที่ยวบินที่ 679
อุบัติการณ์ครั้งที่ 2
จากเหตุการณ์ที่เกิดขึ้น สิ่งที่เสียหายมีแค่ตัวล้อเล็กน้อย ผู้โดยสารไม่ต้องอพยพจากเครื่องบิน แต่ก็ได้ลงมาจากเครื่องเพื่อเข้าไปรอในเทอร์มินอล
อนุสรณ์ ปั้นทอง
ประวัติ
นายอนุสรณ์ ปั้นทอง เกิดเมื่อวันที่ 24 เมษายน พ.ศ. 2506 เป็นบุตรของ นายสงวน ปั้นทอง และนางอำนวย สุนทราสา (อดีตผู้อำนวยการโรงเรียนวัดลาดปลาเค้า) สำเร็จการศึกษาปริญญาตรี สถาบันราชภัฏพระนคร สาขาการพัฒนาชุมชน และปริญญาโท มหาวิทยาลัยศรีปทุม รัฐประศาสนศาสตร์มหาบัณฑิต คณะบัณฑิตวิทยาลัย สาขาวิชานโยบายสาธารณะและการบริหารงานบุคคล ด้านชีวิตครอบครัวสมรสกับนางธัญนันท์ มีบุตร 1 คน
การบินไทย เที่ยวบินที่ 679
อุบัติการณ์ครั้งที่ 2
หลังจากเหตุการณ์นี้ บริการภาคพื้นของการบินไทยได้ทำการลากเครื่องบินขึ้นมาจากพื้นหญ้าในเวลาประมาณ 15 นาฬิกาของวันต่อมา โดยเครื่องบินล้อของ HS-TGF ยังสามารถวิ่งได้ แต่ต้องใช้รถลากจนถึงแฮงก้าการบินไทย เพื่อทำการซ่อมเบื้องต้นให้สามารถบินได้ หลังจากนั้นได้นำไปเก็บพักไว้ที่ท่าอากาศยานอู่ตะเภาเพื่อรอการซ่อมใหญ่ต่อไป
ประเทศลิเบียในโอลิมปิกฤดูร้อน 2012
ประเทศลิเบีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ปีเตอร์มาริตซ์เบิร์ก
ปีเตอร์มาริตซ์เบิร์ก (Pietermaritzburg) เป็นเมืองหลวงและเมืองใหญ่เป็นอันดับ 2 ของจังหวัดควาซูลู-นาตาล ประเทศแอฟริกาใต้ ตั้งอยู่ทางตะวันออกของประเทศ ก่อตั้งเมืองในปี ค.ศ. 1838 ตามชื่อของผู้นำชาวบัวร์ 2 คน คือ ปีเตอร์ เรทีฟ และเกอร์ริต มาริตซ์ เคยเป็นเมืองหลวงของแคว้นนาตาลเมื่อ ค.ศ. 1856 เมืองเป็นศูนย์กลางอุตสาหกรรมที่สำคัญ ผลิตอะลูมิเนียม ไม้ ของใช้ชีวิตประจำวัน มีมหาวิทยาลัยควาซูลู-นาตาล มีประชากร 228,549 คน ในปี ค.ศ. 1991 ปัจจุบันคาดว่ามีประชากรราว 500,000 คน (รวมชุมชนข้างเคียง)
นานาช่า
นานาช่า (Wily Child) เป็นภาพยนตร์ไทยประเภท ตลก-ผจญภัย ออกฉายในปี พ.ศ. 2548 กำกับโดย พูนลาภ นาคพนม จำหน่ายโดย ซี.เอ็ม.ฟิล์ม บทภาพยนตร์โดย พูนลาภ นาคพนม เกริกศุภสรร พิณธุศรศรี และ หริรักษ์ ขัดมัน
เรื่องย่อ
เด็กชายยอดหญ้า หรือ เชียงเป็นเด็กชาวเขากำพร้าที่ได้บาทหลวงโจเซฟดูแล แต่เขามักถูกกล่าวหาว่าเป็นตัวน้ำความโชคร้ายมาสู่หมู่บ้าน เขาจึงต้องถูกขับออกจากหมู่บ้านไปอยู่โรงเรียนนานาชาติ เขาได้มีโอกาสพบกับเพื่อนคนอื่นมากมาย เมื่อเซียงเข้ามาเรียนวันแรก เพื่อนๆมักมองว่าเขาเป็นคนแปลก เขาอาศัยอยู่กับตาหยอง ภารโรงของโรงเรียนและบูด เด็กผู้ชายอายุคราวเดียวกันที่มักพูดภาษาอีสานทั้งเรื่อง ด้วยความไร้เดียงสาและความรู้เท่าไม่ถึงการณ์ ทำให้โรงเรียนเกิดความปั่นป่วนหลายอย่าง ไม่ว่าจะเป็นทำถ่อประปาแตกหรือชนต้นไม้ในสวนล้ม แต่นานเข้าเพื่อนๆก็ต่างเอ็นดูเซียงและคอยช่วยเหลือเสมอ เซียงได้มิตรภาพและความสนุกสนานจากโรงเรียนนานาชาติ แต่เขาก็ยังต้องประสบกับโชคร้าย นั่นคือ เขาได้เข้าไปพัวพันกับโจรเรียกค่าไถ่ที่แฝงตัวมาเป็นครูในโรงเรียน เขากับเพื่อนๆ จึงร่วมมือกันหาทางกำจัดโจรนั้น
นาซกูล
นาซกูล (Nazgûl) เป็นชื่อของตัวละครกลุ่มหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏตัวในเรื่อง เดอะลอร์ดออฟเดอะริงส์ คำว่า 'นาซกูล' เป็นคำภาษาแบล็กสปีช มาจากคำว่า 'นาซ' (nazg) หมายถึง "แหวน" และคำว่า 'กูล' (gûl) หมายถึง "ดวงวิญญาณ หรือภูต"  บางครั้งเรียกนาซกูลว่า ภูตแหวน หรือ ภูตม้าดำ  คำในภาษาเควนยาของนาซกูล คือ อูไลริ (Úlairi) ส่วนคำในภาษาซินดาริน คือ อูไลอาร์ (Ulaer)
นาซกูลมีทั้งหมดเก้าตน หัวหน้าของพวกนาซกูลคือ ราชันขมังเวทย์ หรือ วิชคิง แต่เดิมพวกเขาเป็นกษัตริย์หรือผู้นำของพวกมนุษย์บนมิดเดิลเอิร์ธที่หลงในอำนาจยศศักดิ์ซึ่งเซารอนสัญญาว่าจะยกให้ จึงยินยอมรับ แหวนแห่งกษัตริย์ หรือแหวนแห่งอำนาจเก้าวง เมื่อเวลาผ่านไปดวงจิตของพวกเขาก็ตกอยู่ใต้อำนาจของแหวนจนไม่สามารถถอนตัวคืนได้ และต้องกลายเป็นทาสรับใช้ของเซารอนและแหวนเอก
นาซกูลออกรุกรานอาณาจักรของมนุษย์ครั้งแรก ในการบุกโจมตีอาณาจักรอาร์นอร์ และสามารถยึดอังก์มาร์ไปได้ ตั้งอาณาจักรแห่งอังก์มาร์ขึ้นเป็นอาณาจักรของตน (บางครั้งจึงเรียกหัวหน้าของพวกมันว่า 'วิชคิงแห่งอังก์มาร์') ต่อมาพวกนาซกูลเข้าโจมตีอาณาจักรกอนดอร์ และยึดเอาหอคอยมินัสอิธิลได้ เปลี่ยนหอคอยแห่งนั้นเป็น มินัสมอร์กูล เป็นฐานที่มั่นอีกแห่งหนึ่งของพวกตน การเข้ายึดมินัสอิธิลครั้งนั้นทำให้เซารอนได้ครอบครอง พาลันเทียร์ แห่งมินัสอิธิล ไปด้วย และได้ใช้พาลันเทียร์ดวงนี้ในการติดต่อกับซารูมาน และล่อลวงเดเนธอร์จนเสียสติ
นาซกูลทั้งหมดถูกทำลายไปพร้อมกับการสิ้นสลายของแหวนเอก
ฟินน์ โจนส์
ฟินน์ โจนส์ (Finn Jones; ชื่อเกิด เทอเรนซ์ โจนส์ (Terence Jones); เกิด 24 มีนาคม พ.ศ. 2531) [1] เป็นนักแสดงชาวอังกฤษที่รู้จักกันในบทบาทของ โลราส ไทเรล ในซีรีส์ HBO เรื่องมหาศึกชิงบัลลังก์ (พ.ศ. 2554–2559) และ แดนนี แรนด์ ในรายการโทรทัศน์ของเน็ตฟลิกซ์เรื่อง ไอรอน ฟิสต์ (2017 –2018), เดอะ ดีเฟนเดอร์ส (2017) และ ลู้ก เคจ (2018) ซึ่งมีฉากอยู่ในจักรวาลภาพยนตร์มาร์เวล
อ้างอิง
1988
D
D (ตัวใหญ่:D ตัวเล็ก:d) เป็นอักษรละตินลำดับที่ 4
โดลลีย์ เมดิสัน
โดลลีย์ เมดิสัน (20 พฤษภาคม 1768 -- 12 กรกฎาคม 1849) เป็นคู่สมรสประธานาธิบดีคนที่สี่ของสหรัฐอเมริกา, เจมส์ แมดิสัน และเป็น สุภาพสตรีหมายเลขหนึ่งของสหรัฐอเมริกาตั้งแต่ปีค.ศ. 1809-1817
ฮันส์ ชแตร์นแบร์ค
ฮันส์ ชแตร์นแบร์ค (Hans Sternberg; 3 กรกฎาคม ค.ศ. 1878 – 13 พฤษภาคม ค.ศ. 1948) เป็นนักแสดงละครเวทีและนักแสดงภาพยนตร์ชายชาวเยอรมัน
พ.ศ. 2563
พุทธศักราช 2563 ตรงกับปีคริสต์ศักราช 2020 เป็นปีอธิกสุรทินที่วันแรกเป็นวันพุธตามปฏิทินเกรกอเรียน และเป็น
อำเภอกลัง
กลัง (Klang) เป็นอำเภอในรัฐเซอลาโงร์ ประเทศมาเลเซีย ตั้งอยู่ทางตะวันตกของรัฐเซอลาโงร์ ทางเหนือติดกับอำเภอกัวลาเซอลาโงร์ ทางตะวันออกติดกับเปอตาลิง ทางใต้ติดกับกัวลาลางัต และทางตะวันตกติดกับช่องแคบมะละกา อำเภอนี้แบ่งออกเป็น 2 ตำบลล คือ กลังและกาปาร์ที่กินพื้นที่รวม 626.78 ตารางกิโลเมตร และมีพื้นที่ชายฝั่ง 53.75 กิโลเมตร
เขตบริหาร
อำเภอกลังแบ่งออกเป็น 2 ตำบล คือ กาปาร์และกลัง ตำบลกาปาร์คือพื้นที่ตอนเหนือของแม่น้ำกลัง (ชื่อกาปาร์ก็เป็นชื่อเมืองด้วย) ส่วนตำบลกลังอยู่ทางตอนใต้ของแม่น้ำ นครกลังกินพื้นที่ทั้งตอนเหนือและตอนใต้ของแม่น้ำ
ประชากร
ใน ค.ศ. 1980 สำมะโนนี้รวมกลุ่มชาติพันธุ์ 3 กลุ่มหลักในอำเภอกลัง ได้แก่ มลายู 105,195 คน, จีน 119,186 คน และอินเดีย 54,159 คน จำนวนข้างล่างนี้คือจำนวนประชากรในสำมะโน ค.ศ. 2010 ของอำเภอนี้ ซึ่งรวมนครกลัง พอร์ตกลัง และส่วนหนึ่งของชะฮ์อาลัม
กีฬายิงธนูในโอลิมปิกฤดูร้อน 1900
กีฬายิงธนูในโอลิมปิกฤดูร้อน 1900 เป็นการแข่งขันกีฬายิงธนูในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 15 กรกฎาคม - 14 สิงหาคม พ.ศ. 2443 แข่งขันทั้งหมด 7 รายการ มีนักกีฬาเข้าร่วม 153 คน เป็นผู้ชายทั้งหมด จาก 3 ประเทศ การแข่งขันจัดที่
เตรเซมาร์ตีเรส
ภูมิศาสตร์
เตรเซมาร์ตีเรสตั้งอยู่ใจกลางจังหวัดคาวีเต มีอาณาเขตติดกับเทศบาลตันซาทางทิศเหนือและตะวันตกเฉียงเหนือ, ติดกับเทศบาลนาอิกทางทิศตะวันตกและตะวันตกเฉียงใต้, ติดกับเทศบาลอินดังทางทิศใต้, ติดกับเทศบาลอะมาเดโอทางทิศตะวันออกเฉียงใต้ และติดกับนครเจเนรัลไตรอัสทางทิศตะวันออก เตรเซมาร์ตีเรสตั้งอยู่ห่างจากมะนิลา เมืองหลวงของฟิลิปปินส์ 48.3 km ใช้เวลาเดินทางโดยรถยนต์ประมาณหนึ่งชั่วโมง
ภูมิประเทศ
เตรเซมาร์ตีเรสอยู่ที่ความสูงระดับ 30-400 เมตร ระดับความชันอยู่ที่ 0.5-2%
ภูมิอากาศ
เตรเซมาร์ตีเรสมีภูมิอากาศแบบร้อนชื้น (เคิปเปน: Aw) ประกอบด้วยสองฤดูกาล คือ ฤดูฝน (พฤษภาคม-ธันวาคม) และฤดูแล้ง (มกราคม-เมษายน)
ราตรี วิทวัส
ราตรี พรหมสาขา ณ สกลนคร (เกิด 25 ตุลาคม พ.ศ. 2509)  เป็นที่รู้จักในชื่อ ราตรี วิทวัส เป็นนักแสดง และนางแบบชาวไทย
ประวัติ
ราตรีเกิดที่ตำบลปากเพรียว อำเภอเมือง จังหวัดสระบุรี มีพี่น้อง 4 คน โดยเธอเป็นคนโต มารดามีเชื้อสายไทยและเขมร ส่วนบิดาเป็นชาวอเมริกันเชื้อสายอังกฤษและสกอต เริ่มเข้าวงการบันเทิงเมื่อปี พ.ศ. 2529 จากการถ่ายแบบแฟชั่นในนิตยสาร Yours และมีผลงานถ่ายแบบตามนิตยสารและโฆษณาต่างๆ มากมาย เริ่มจากโฆษณา ตู้เย็นมิตซูบิชิ ตามด้วย จอห์นสันเบบี้โลชั่น, เจลเปลี่ยนสีผมแคลรอล, แป้งเย็นมองเล่ยะ, แชมพูแฟซ่า, สบู่แอสทรัล, สีตราผึ้ง เป็นต้น ต่อมาจึงเซ็นสัญญากับทางช่อง 3 และแสดงภาพยนตร์ควบคู่กันไปด้วย
เริ่มแรกเคยรับบทนางเอกภาพยนตร์เรื่อง อะไรจะขนาดนั้น, ถ้าจะจีบก็ได้เลย และ เพชฌฆาตเดนสงคราม ในปี 2531 ก่อนผันตัวเป็นบทนางอิจฉาในภาพยนตร์เรื่อง แรงเทียน ที่ ลลิตา ปัญโญภาส แสดงคู่กับ พงษ์พัฒน์ วชิรบรรจง ตามด้วยบทบาทตลกจนถึงปัจจุบัน ส่วนผลงานการแสดงละครที่สร้างชื่อเสียงในบทนางร้ายคือ ขิงก็รา ข่าก็แรง ที่มีสาวิตรี สามิภักดิ์ แสดงคู่กับ เล็ก ไอศูรย์ ต่อมายังมีผลงานทางละครต่อมาเรื่อยๆ จนถึงปัจจุบัน อาทิ เช่น คุณแจ๋วกะเพราไก่คุณชายไข่ดาว, เมื่อดอกรักบาน, ราชินีหมอลำ ฯลฯ
เธอมีบุตรสี่คนที่เกิดกับพุฒิพงศ์ พรหมสาขา ณ สกลนคร หนึ่งในนั้นคือ กชามาศ พรหมสาขา ณ สกลนคร ชื่อเล่น นีน่า ซึ่งรับบทเป็น ปิ่น จากภาพยนตร์เรื่อง สิ่งเล็กเล็กที่เรียกว่า...รัก ที่พุฒิพงศ์กำกับด้วย และ ภาพยนตร์ลูกตลกตกไม่ไกลต้น
รายชื่อทางแยกในเขตดุสิต
รายชื่อทางแยกในเขตดุสิต เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
โฟโตอิเล็กทริกเซ็นเซอร์
โฟโตอิเล็กทริกเซ็นเซอร์ (photoelectric sensor) เป็นเซ็นเซอร์ที่ใช้ในการตรวจจับการเคลื่อนไหว การตรวจจับวัตถุ และการตรวจสอบขนาดรูปร่างของวัตถุ เซ็นเซอร์ชนิดนี้ทำงานโดยที่ไม่ต้องมีการสัมผัสตัววัตถุ แต่เป็นการอาศัยหลักการส่งและรับแสง โดยมีส่วนประกอบสำคัญ 2 ส่วน คือ ตัวส่งแสง (emitter) และตัวรับแสง (receiver) ลักษณะการตรวจจับเกิดจากการที่ลำแสงจากตัวส่งแสง ส่งไปสะท้อนกับวัตถุหรือถูกขวางกั้นด้วยวัตถุ ส่งผลให้ตัวรับแสงรู้สภาวะที่เกิดขึ้น และเปลี่ยนแปลงสภาวะของสัญญาณทางด้านเอาต์พุตเพื่อนำไปใช้งานต่อไป
ประเภท
โฟโตอิเล็กทริกเซ็นเซอร์ แบ่งตามลักษณะการตรวจจับและตำแหน่งการติดตั้งตัวรับแสงและตัวส่งแสงได้ 3 ประเภท ดังนี้
สภาวะแวดล้อมที่รบกวนการทำงานของโฟโตอิเล็กทริกเซ็นเซอร์
หากใช้โฟโตอิเล็กทริกเซ็นเซอร์มากกว่าหนึ่งตัว ควรติดตั้งให้ตัวส่ง (emitter) และตัวรับ (receiver) ของแต่ละตัวสลับกันไป เนื่องจากตัวรับของเซ็นเซอร์ตัวหนึ่ง อาจไปรับสัญญาณของเซ็นเซอร์อีกตัว ทำให้เกิดการทำงานผิดพลาดได้ หรืออีกวิธีหนึ่งอาจเลือกใช้เซ็นเซอร์ที่มีตัว Polarizing Filter ซึ่งสามารถกรองเฉพาะแสงจากตัวส่งที่ต้องการได้ อย่างไรก็ตามฟิลเตอร์ก็มีข้อเสียตรงที่ทำให้ระยะการตรวจจับของเซ็นเซอร์สั้นลง
A
A (ตัวใหญ่: A, ตัวเล็ก: a) คืออักษรและสระตัวแรกในอักษรละติน มีชื่อในภาษาอังกฤษว่า เอ ในขณะที่หลายภาษาเช่น ภาษาเยอรมัน ภาษาฝรั่งเศส ภาษาอิตาลี เรียกตามชื่อเดิมของอักษรนี้คือ อา รูปพหูพจน์เขียนเป็น A's, As, as, หรือ a's อักษร A มีพัฒนาการมาตั้งแต่ยุคอียิปต์โบราณโดยมีหลักฐานในอักษรภาพไฮโรกลิฟฟิก และมีการหยิบยืมไปใช้โดยวัฒนธรรมอื่นจนกระทั่งปัจจุบัน โดยยังคงไว้ซึ่งจุดเด่นนั่นคือ A เป็นตัวอักษรแรกของชุดตัวอักษรในภาษาเสมอ ใช้แทนเสียงสระ อา เอ หรือ แอ ที่ประกอบกับเสียงพยัญชนะ หรือใช้แทนเสียงสระอย่างเดียวก็ได้ นอกจากนั้นอักษร A ก็มีการเติมเครื่องหมายและถูกดัดแปลงไปหลายรูปแบบเพื่อการนำไปใช้เป็นอักขรวิธีในภาษาหนึ่ง ๆ
ประวัติ
อักษร A มีจุดเริ่มต้นมาจากอักษรภาพ (pictogram) จากรูปหัวของวัวในไฮโรกลิฟ หรืออักษรในยุคสำริด
ในช่วงประมาณ 1600 ปีก่อนคริสตกาล อักษร A ของอักษรฟินิเชียได้พัฒนาเป็นรูปแบบเชิงเส้น ซึ่งเป็นพื้นฐานของรูปแบบการเขียน A ในเวลาต่อมา ชื่อของอักษรนี้มีชื่อเหมือนกับ "อะลิฟ" ในอักษรอาหรับ หรือ "อะเลฟ" ในอักษรฮีบรู
เมื่อถึงยุคกรีซโบราณ ชาวกรีกก็ได้รับเอาอักษรฟินิเชียมาดัดแปลง และเนื่องจากชาวกรีกไม่มีการใช้เสียงกัก เส้นเสียง (glottal stop) อ เหมือนภาษาฟินิเชียหรือภาษากลุ่มเซมิติกอื่น ๆ ดังนั้นชาวกรีกจึงใช้อักษรนี้แทนเสียงสระ อา  และเรียกชื่อใหม่เป็นแอลฟา (alpha) ในจารึกเริ่มแรกหลังจากยุคมืดของกรีซ (Greek Dark Ages) จนถึงศตวรรษที่ 8 ก่อนคริสตกาล อักษร A เขียนโดยตะแคงด้านหนึ่งราบลงไปกับเส้นบรรทัดคล้ายอักษรฟินิเชีย แต่ในภายหลังอักษรกรีกได้พัฒนาให้คล้ายกับอักษรในปัจจุบัน
ชาวอีทรัสคันได้นำอักษรกรีกไปใช้ในดินแดนคาบสมุทรอิตาลีและยังคงไว้ซึ่งรูปอักษร ต่อมาชาวโรมันนำเอาอักษรอีทรัสคันไปเขียนภาษาละติน ส่งผลให้อักษรนี้ยังคงมีใช้อยู่ในอักษรละตินสมัยใหม่และใช้เขียนภาษาต่าง ๆ ในปัจจุบันรวมทั้งภาษาอังกฤษ
อักษรนี้มีอักษรตัวเล็กสองแบบ แบบหนึ่งประกอบด้วยห่วงคล้ายวงกลมและเส้นตั้งหนึ่งขีด เรียกว่า "ละตินแอลฟา" มักพบในการเขียนด้วยลายมือ ในขณะที่สิ่งพิมพ์ต่าง ๆ ใช้อีกแบบหนึ่งซึ่งประกอบด้วยห่วงคล้ายวงกลมและเส้นโค้งที่คลุมด้านบน  อักษรทั้งสองแบบต่างก็พัฒนามาจากอักษรตัวใหญ่ตัวเดียวกัน โดยเชื่อมขาข้างซ้ายเข้ากับเส้นขวางตรงกลางให้เป็นห่วงอันเดียว (ดูภาพ Unicial A) แบบอักษรจำนวนมากได้ทำให้ขาข้างขวาตั้งตรง ซึ่งอักษรบางแบบก็ทำให้เซริฟที่อยู่บนขาข้างขวากลายเป็นเส้นโค้งไป ทำให้รูปแบบนี้ใช้สำหรับการพิมพ์ ส่วนอีกรูปแบบหนึ่งก็ใช้สำหรับการเขียนด้วยลายมือ
การใช้งาน
อักษร A ถูกใช้แทนเสียงสระซึ่งแตกต่างกันออกไปในแต่ละภาษา อาทิ เสียงสระ อา, อา-ออ (ปากกว้างกว่า อา) , เอ , หรือ แอ  และเพื่อแยกแยะเสียงเหล่านี้ บางภาษาได้กำหนดให้เติมเครื่องหมายเสริมสัทอักษร (diacritics) ลงไปบนอักษร เช่น Á À Å เป็นต้น ส่วนในสัทอักษรสากลก็มีสัญลักษณ์จำนวนหนึ่งที่มาจากอักษร A ในรูปแบบต่าง ๆ แทนเสียงสระที่นอกเหนือจากที่กล่าวมา
อักษร A เป็นอักษรที่ถูกใช้บ่อยเป็นอันดับสามในภาษาอังกฤษ และเป็นอันดับสองในภาษาสเปนและภาษาฝรั่งเศส ซึ่งโดยเฉลี่ยแล้วจำนวนอักษร A ในหนังสือภาษาอังกฤษคิดเป็น 8.2% ของตัวอักษรทั้งหมด ในขณะที่ภาษาสเปนและภาษาฝรั่งเศสเท่ากับ 6.2% และ 4% ตามลำดับ